คปภ.ห่วงแก้ไขฐานะ สัญญาประกันฯไม่ลื่น
คปภ.ให้เวลา &#8220;สัญญาประกันภัย&#8221; ถึง 30 ม.ค. หลังผู้ถือหุ้นใหญ่ถูกตำรวจจับ
20 ม.ค. 2559

คปภ.ให้เวลา “สัญญาประกันภัย” ถึง 30 ม.ค. หลังผู้ถือหุ้นใหญ่ถูกตำรวจจับ
แหล่งข่าวจากสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คณะกรรมการ คปภ.จะมีการประชุมเรื่องการแก้ไขปัญหาการเงินของบริษัทสัญญาประกันภัยในวันที่ 22 ม.ค.นี้ หลังจากที่นายสัมฤทธิ์ บัณฑิตกฤษดา ผู้ถือหุ้นใหญ่ของบริษัท ถูกจับในข้อหามีส่วนร่วมในการทุจริตโครงการสวัสดิการเงินกู้กองทุนฌาปนกิจสงเคราะห์ช่วยเพื่อนครูและบุคลากรทางการศึกษา (ช.พ.ค.) 
ทั้งนี้ หากบริษัทสัญญาประกันภัยไม่สามารถแก้ไขปัญหาฐานะการเงินให้เป็นไปตามเกณฑ์ที่กฎหมายกำหนดได้ภายในวันที่ 30 ม.ค. 2559 คปภ.จะต้องหาแนวทางการจัดการ เพราะคำสั่งของ คปภ.เป็นคำสั่งถึงนิติบุคคล สำหรับการแก้ไขปัญหาทางการเงินนั้น ผู้ถือหุ้นเดิมสามารถเพิ่มทุนเอง หรือหาผู้ร่วมทุนรายใหม่เข้ามา เป็นต้น